my my en my hy my my zh my my my my en en en my my my my my my my my my my my my my my my my my my my my my my my my my my my my my my en my fa en en my en en en my my my my es my my my my my my my my my en en en my my my my my my my my my my my my my my my my my my my my my my my my my en en en my en my my my my eu my my my eu my my my eu my my my eu my my my eu my my my eu my my my eu my my my my eu my my my eu my my my eu my my my eu my my my eu my my my eu my my my eu my my my eu my my en en en my en my my my my de my my my de my my my de my my my de my my my de my my my de my my my de my my my de my my my de my my my de my my my de my my my de my my my de my en en en my my my my my my my my my my my my en en en fr en en en en en en en en my en en en my en en en en en en en en my my my my my my my my my my my my my my my my my my my my my my my my my my my fa my my my my my my my my my my my my my ru my my my my my my my my my my my my en en my my en en cs cs cs cs cs en da en de cs da en da en en cs da en en cs da en cs en en cs cs en en en en cs da en en my my my my my da cs en en cs cs en en en cs cs da en fr my en id my my my my hy zh en en my en en
skip to main | skip to sidebar
Bithday present for Ko MIn Ko Naing
ဒီစကားလက်ဆောင်ကိုကြည့်လိုက်ရင်ကိုမင်းကိုနိုင်ဟာအမြဲတန်းဘာကိုရည်ရွယ်ပြီး နေ့စဉ်လစဉ်နှစ်စဉ်တွေးတောစဉ်းစားပြီး၊အဆက်မပြတ်ဆောင်ရွက်အကောင်အထည် ဖေါ်နေတယ်ဆိုတာလူတိုင်း၊ထင်ထင်ရှားရှားသဘောပေါက်နားလည်နိုင်ပါတယ်၊ကိုမင်းကိုနိုင်ဆိုလိုတဲ့အချက်ကတော့၊သူ့ရဲ့မွေးနေ့မှာသူ့တယောက်ထည်းကိုသတိရတာမျိုးသူမလိုလားပါ၊မြန်မာ့ဒီမိုကရေစီရေးအတွက်သူနှင့်အတူတိုက်ပွဲဝင်ကြတဲ့လက်ရှိအကျဉ်းထောင်များတွင်မတရားဆက်လက်အကျဉ်းကျခံနေကြရတဲ့နိုင်ငံရေးအကျဉ်းသားများ၊ကိုမင်းကိုနိုင်ရဲ့မွေးနေ့မတိုင်ခင်အကျဉ်းထောင်များမှလွတ်မြောက်သွားကြတဲ့နိုင်ငံ ရေးအကျဉ်းသားများနှင့်မြန်မာပြည်တွင်းမှာဒီမိုကရေစီရေးအတွက်တိုက်ပွဲဝင်နေကြသူ များအားလုံးကိုသတိရကျင်းပတဲ့မွေးနေ့ပွဲမျိုးဖြစ်စေလိုကြောင်းသူ့ရဲ့ဆန္ဒကိုဖေါ်ပြထား ခြင်းဖြစ်ပါတယ်၊
(၂)ဒီမိုကရေစီအင်အားစုများအချင်းချင်းအမြဲတွေ့ဆုံညှိနှိုင်းဆွေးနွေးပြီး၊ရင်းနှီးခင်မင်စွာ၊စည်းကမ်းရှိစွာ၊ညီညွတ်စည်းလုံးစွာပူးပေါင်းဆောင်ရွက်ဘို့အဓိကလိုအပ်ပါတယ်၊ (၃)ဒီမိုကရေစီအင်အားစုများအတွင်းစည်းလုံးညီညွတ်မှုရှိမှဒီမိုကရေစီစံနစ်အောက်မြင် စွာတည်ဆောက်နိင်ဘို့အထူးလိုအပ်တဲ့အင်အားရရှိပါမယ်၊ဒီမိုကရေစီအင်အားစုများ အားကောင်းမှစစ်အာဏာရှင်စံနစ်၏နေရာတွင်စစ်မှန်သောဒီမိုကရေစီစံနစ်ကိုအောင် မြင်စွာတည်ဆောက်နိုင်ပါမယ်၊
နယူးဒေလီ (မဇ္ဈိမ) ။       ။ တိုင်းရင်းသားပေါင်းစုံ ပါဝင်သော ညီလာခံ တခု ထပ်မံ ခေါ်ယူလိုသည့် တနှစ် ကြာမြင့်ခဲ့ပြီ
ဖြစ်သော ကလေးမြို့ ဆုံးဖြတ်ချက် ကြေညာစာတမ်းပါ မူများအတိုင်း ဆက်လက် ရပ်ခံသွားမည် ဖြစ်ကြောင်း အမျိုးသား ဒီမိုကရေစီ အဖွဲ့ချုပ် NLD ဒုဥက္ကဋ္ဌ ဦးတင်ဦးက ပြောသည်။
“၂၁ ရာစု ပင်လုံညီလာခံ သို့မဟုတ် ပြည်ထောင်စု စိတ်ဓါတ် ညီလာခံကတော့ မဖြစ်ဖြစ်အောင် လုပ်ရမယ့်ကိစ္စပဲ။ အခုဖြစ်နေတာတွေလည်း tension လျော့အောင် ဝိုင်းဝန်းပြောကြဆိုကြ၊ လှုပ်ရှားညှိနှိုင်းကြရမှာပဲလေ” ဟု မဇ္ဈိမကို
ဦးတင်ဦးနှင့် ဦးဝင်းတင် အပါအဝင် လွှတ်တော်ပြင်ပ တိုင်းရင်းသားပါတီများ၊ ဝါရင့်နိုင်ငံရေးသမားကြီးများ ၁၁ ဦး လက်မှတ်ရေးထိုး ထုတ်ပြန်ခဲ့သည့် အဆိုပါကြေညာစာတမ်းတွင် “မြန်မာနိုင်ငံကို တပြည်ထောင် စနစ်လည်း မဟုတ်၊ ခွဲထွက်ရေး စနစ်လည်း မဟုတ်၊ ဒီမိုကရေစီနှင့် လူမျိုးတိုင်း တန်းတူအခွင့်အရေးကို အခြေခံသော ဖက်ဒရယ်
ပြည်ထောင်စု စနစ်ဖြင့် တည်ဆောက်ရန် တိုင်းရင်းသား ပြည်သူအားလုံး အတူတကွ လက်တွဲပြီး ဒုတိယ ပင်လုံညီလာခံ ခေါ်ယူ ကျင်းပသွားကြရမည်။” ဟု ဖော်ပြပါရှိသည်။
၂ဝ၁ဝ အောက်တိုဘာ ၂၄ ရက်နေ့တွင် ကျရောက်သည့် ဇိုမီး အမျိုးသားကွန်ဂရက် ZNC တည်ထောင်ခြင်း ၂၂ နှစ်
ပြည့်တွင် ‘ကလေးမြို့ ဆုံးဖြတ်ချက် ကြေညာစာတမ်း’အား ထုတ်ပြန်လိုက်ပြီးနောက် ဒေါ်အောင်ဆန်းစုကြည် လွတ်မြောက်လာသည်တွင် ‘၂၁ ရာစု ပင်လုံညီလာခံ’ ဟု ခေါ်တွင်လှုပ်ရှားလာခဲ့ကြသည်။
NLD ရုံးချုပ်တွင် ဟောပြောပွဲများ၊ နှီးနှော ဖလှယ်ပွဲများ ပြုလုပ်ခဲ့ကြသော်လည်း လက်တလော ဖြစ်ပေါ်နေသည့် အရေးကိစ္စများနှင့် အလုပ်များနေကြောင်း သိရသည်။
ယခုနှစ် ZNC နှစ်ပါတ်လည် အခမ်းအနားကိုလည်း ကလေးမြို့တွင် ကျင်းပရန် စီစဉ်ထားကာ NLD (CEC)နှင့် ရခိုင် ဒီမိုကရေစီအဖွဲ့ချုပ် ALD တို့အား ဖိတ်ကြားထားပြီး NLD လူလတ်ပိုင်းခေါင်းဆောင်များ တက်ရောက်နိုင်လိမ့်မည်ဟု သိရသည်။
တိုင်းရင်းသားစည်းလုံးညီညွတ်ရေးအတွက် လက်ရှိအခြေအနေအပေါ် “အရေးအကြီးဆုံး နံပါတ်တစ် ကတော့ဗျာ
ဒီလို ပစ်ခတ်တိုက်ခိုက်နေရင်တော့လည်း ဘယ်လိုလုပ်ပြီး ယုံကြည်မှုရမလဲ။ ဒါကြောင့် အပစ်ရပ်ကြပါ။ မူလနေရာ status quo ပြန်နေပြီးတော့ ဆွေးနွေးနိုင်မယ်ဆိုရင်တော့ အဖြေကောင်း ရနိုင်တယ်လို့ ပြောဆိုလှုပ်ရှားနေတာတွေ ရှိပါတယ်” ဟု ဦးတင်ဦးက ပြောသည်။
လွှတ်တော်တွင်းပါတီတခုဖြစ်သည့် ရခိုင်တိုင်းရင်းသားတိုးတက်ရေးပါတီ RNDP နှင့် ပုဂ္ဂိုလ်ချင်း ဆက်ဆံရေးတခု ရရှိ ထားပြီး စစ်ဘက်အပါအဝင် အခြားပါတီအဖွဲ့အစည်းများနှင့်ပါ common ground များ တည်ဆောက်သွားခြင်းအားဖြင့် တတိုင်းပြည်လုံး စည်းလုံးညီညွတ်ရေး တည်ဆောက်သွားမည်ဖြစ်ကြောင်း ဦးတင်ဦးက ပြောသွားသည်။
နယူးဒေလီ (မဇ္ဈိမ) ။      ။ လွတ်မြောက်လာသူ အကျဉ်းသားများအနေဖြင့် မိမိယုံကြည်ချက်လမ်းကြောင်း အတိုင်း ဆက်လုပ်သွားမည်ဟု မျှော်လင့်ကြောင်းနှင့် ဆက်လုပ်ရန် အတွက်လည်း အတိုက်အခံ ခေါင်းဆောင်
ဝါရင့်နိုင်ငံရေးသမားကြီးများ ကန်တော့ပွဲနှင့် လွတ်မြောက်လာသူ အကျဉ်းသားများ ကြိုဆိုပွဲ နှစ်ခုကို အမျိုးသား ဒီမိုကရေစီအဖွဲ့ချုပ် NLD ရုံးတွင် အောက်တိုဘာလ ၂၁ ရက် ကျင်းပခဲ့ရာ၌ ယခုကဲ့သို့ ပြောဆိုခဲ့ခြင်း ဖြစ်သည်။
“အကျဉ်းထောင်ထဲမှာလည်းပဲ ကြံ့ကြံ့ခံပြီးတော့ ရပ်တည်ပြီးတော့ အခု လွတ်မြောက်လာတယ်။ လွတ်မြောက်လာတဲ့
နေရာမှာ မိမိ မူလယုံကြည်တဲ့ နိုင်ငံရေးတာဝန်တွေကို ဆက်လက်ပြီးတော့ ထမ်းဆောင်ကြမယ်လုို့ သူက မျှော်လင့် ပြီးတော့ ကြိုဆိုပါတယ်တဲ့။ အဲဒီလို ထမ်းဆောင်ပါလို့လည်း တိုက်တွန်းချင်ပါတယ်” ဟု လူထုခေါင်းဆောင်က
ပြောဆိုခဲ့ကြောင်း NLD ပြန်ကြားရေး တာဝန်ခံ ဦးအုန်းကြိုင်က မဇ္ဈိမကို ပြောသည်။
သက်ကြီးပူဇော်ပွဲကို စတင် ကျင်းပခဲ့ဖြစ်ကာ လွတ်လပ်ရေး တိုက်ပွဲများမှ ယနေ့အချိန်အထိ အမျိုးသား ပြန်လည် သင့်မြတ်ရေးနှင့် ဒီမိုကရေစီရေး လုပ်ဆောင်နေသည့် ဝါရင့်နိုင်ငံရေးသမားကြီး ရှစ်ဦးကို ဖိတ်ကြား ဂုဏ်ပြုခဲ့ခြင်း
ဂုဏ်ပြုခံ နိုင်ငံရေးသမားကြီးများမှာ ဦးနိုင်ငွေသိန်း၊ သခင်လှကွန်း၊ ဦးသာဘန်း၊ ဗိုလ်အောင်နိုင်၊ ဦးအုန်းမောင် (ရွှေတောင်)၊ ဦးကျော်စိန်နှင့် ဦးထွေးမြင့်တို့ ဖြစ်သည်။
ယင်းပွဲသို့ NLD ဒုဥက္ကဋ္ဌ ဦးတင်ဦး၊ အထွေထွေ အတွင်းရေးမှူး ဒေါ်အောင်ဆန်းစုကြည်၊ ဝါရင့်နိုင်ငံရေး သမားကြီးများ၊
ပြည်နယ်/တိုင်းများမှ ပါတီအဖွဲ့ဝင် စုစုပေါင်း ၁,၅၀၀ ခန့် တက်ရောက်ခဲ့ကြသည်။ ယင်းတို့ထဲတွင် မကြာမီက လွတ်မြောက်လာသည့် လူရွှင်တော် ကိုသူရ (ခ) ဇာဂနာ၊ NLD ပြည်သူ့လွှတ်တော် ကိုယ်စားလှယ် ဖြစ်သည့် ဦးကျော်ခင် (တောင်ကြီး)နှင့် ဦးစောလှိုင် (အင်းတော်) အပါအဝင် အကျဉ်းသား ၁၀၀ ခန့်လည်း ပါရှိသည်။
“အခု ထောင်ထဲမှာ သူလွတ်ပေမယ့်လို့ လုပ်ဖော်ကိုင်ဘက်တွေပေါ့ဗျာ။ လုပ်ဖော်ကိုင်ဘက်တွေ အားလုံးပေါင်း၊
နိုင်ငံရေးသမားတွေ အားလုံးပေါင်း (၁၈၀၀) လောက် ကျန်နေသေးတယ်တဲ့။ အဲဒီ ၁၈၀၀ လောက်ကို မကြာခင်
ပြန်လွှတ်ပေးမယ်လို့ သူယုံကြည်နေတယ်တဲ့။ လွှတ်ပေးပါလို့လည်း တောင်းဆိုတယ်တဲ့” ဟု ကိုဇာဂနာက ပြောဆို ခဲ့သည်။
ယင်းအပြင် မကြာခင်တွင် ကျန်ရှိနေသည့် အကျဉ်းသားများ လွတ်မြောက်လာမည်ဟု မျှော်လင့်ကြောင်းနှင့် ကြိုဆိုပွဲကိုလည်း အောင်ဆန်းကွင်းတွင် ကျင်းပမည် ဖြစ်ကြောင်း ပြောဆိုခဲ့သည်ဟု သိရသည်။
“သူ အခု တခါတည်း ကြေညာလိုက်ချင်ပါတယ်တဲ့။ နောင် လွတ်လာမယ့် ညီတော်နောင်တော်တွေ ကြိုဆိုပွဲကို မကြာခင် လုပ်ပါမယ်တဲ့။ အောင်ဆန်းကွင်းမှာပါတဲ့။ ဖိတ်ပါတယ်တဲ့” ဟု ပြန်ကြားရေးတာဝန်ခံ ဦးအုန်းကြိုင်က ဆိုသည်။
အောက်တိုဘာလ ၁၂ ရက်နေ့က အမျိုးသားကာကွယ်ရေးနှင့် လုံခြုံရေးကောင်စီ ထောက်ခံချက်ဖြင့် နိုင်ငံတဝန်း အကျဉ်းသား (၆၃၅၉) ဦးလွှတ်ပေးသည့် အစီအစဉ်အောက်တွင် နိုင်ငံရေး အကျဉ်းသား (၂၀၀) ကျော် ပါဝင်ခဲ့သည်။
NLD အနေဖြင့် လူမှု အထောက်အကူပြု လုပ်ငန်း ရန်ပုံငွေနှင့် နိုင်ငံရေး လှုပ်ရှားမှု အဖြစ် ပန်းချီပြပွဲ တခုကို
အောက်တိုဘာလ ၂၃ မှ စ၍ သုံးရက်ကြာ ပြုလုပ်သွားမည်ဟု သိရသည်။
“အဖွဲ့ချုပ်ရဲ့ လူမှုကူညီရေး ကိစ္စတွေ အတွက် ရန်ပုံငွေ ရရှိဖို့လည်း ဖြစ်တယ်။ နောက်တခုကတော့ နိုင်ငံရေး လှုပ်ရှားမှု တခုအဖြစ်နဲ့ ရည်ရွယ်ပြီး ဆောင်ရွက်တာ ဖြစ်ပါတယ်” ဟု ပါတီပြန်ကြားရေး တာဝန်ခံ ဦးအုန်းကြိုင်က မဇ္ဈိမကို ပြော သည်။
“The Portraits of Myanmar People Art Show” ဟု အမည်ပေးထားသည့် ယင်းပြပွဲကို ပါတီ သတင်းနှင့် ပြန်ကြား
ရေးနှင့် ပြင်ပ ပန်းချီပညာရှင်များ ပူးပေါင်း လုပ်ဆောင်ခြင်းဖြစ်ကာ ပန်းချီဆရာများ ဖြစ်သည့် ဦးဝင်းဖေမြင့်၊ တင်အောင်ကျော်၊ ထင်လင်းနိုင်၊ သန္တာခိုင်၊ ကြည်သာအေး၊ ကျော်လင်း၊ ဖိုးစံတို့၏ ဆီဆေး၊ Acrylic ၊ ခဲပန်းချီ လက်ရာ ပန်းချီးကားများ ပါဝင်မည်သည်။
လက်ရှိ စုဆောင်းထားမှု အရ ပန်းချီကား (၅၀) ခန့်ရှိနေပြီး ဗိုလ်ချုပ်အောင်ဆန်း၊ ဒေါ်အောင်ဆန်းစုကြည်၊ ဦးဝင်းတင်၊ လူထု စိန်ဝင်း၊ တေးရေးဆရာ ကိုနေဝင်း စသူတို့၏ ပုံတူပန်းချီကားများလည်း ပါဝင်မည် ဖြစ်သည်။
ပြည်ပမှ ဝယ်ယူလိုသူများ အနေဖြင့်လည်း ပါတီသတင်းနှင့် ပြန်ကြားရေးသို့ ဆက်သွယ်နိုင်ကာ ပါတီမှ ကူညီဆောင် ရွက်ပေးနေသည့် ပညာရေး၊ ကျန်းမာရေးနှင့် အကျဉ်းသားကူညီရေး လုပ်ငန်းများတွင် အသုံးပြုသွားမည် ဖြစ်သည်။
Read more »
Posted by burnmwatchinternational at 8:58 AM 0 comments
လွတ်ငြိမ်းချမ်းသာခွင့်ကို မခံစားရသေးတဲ့ နိုင်ငံရေးအကျဉ်းသူ မဟန်နီဦး ရဲ့ ဖခင်ဖြစ်သူနဲ့ ဆက်သွယ်မေးမြန်းချက်
http://www.naytthit.net
နိုင်ငံတော်သမ္မတရုံး အမိန့်အမှတ် ၄၉/၂၀၁၁ နဲ့ လွတ်ငြိမ်းချမ်းသာခွင့်ပေးခဲ့ပေမယ့် ပြန်လည်လွတ်မြောက်လာခြင်းမရှိ ဘဲ၊ ရှမ်းပြည်နယ် လားရှိုးထောင်မှာ ဆက်လက်အကျဉ်းကျခံနေရတဲ့ ၂ဝဝ၇ မျိုးဆက် ကျောင်းသားသမဂ္ဂ အဖွဲ့ဝင်တဦး ဖြစ်သူ မဟန်နီဦး ဟာ ရွှေဝါရောင် သံဃာ့လှုပ်ရှားမှု ဖြိုခွဲခံရအပြီး ၂ဝဝ၇ ခုနှစ် အောက်တိုဘာလမှာ အဖမ်းဆီးခံရပြီး နောက် ပုဒ်မ ၁၄၃၊ ၁၄၅၊ ၁၂၄ (က)၊ (၆) တို့နဲ့ ထောင်ဒဏ် ၉ နှစ်ခွဲနဲ့ ဆက်လက်ကျခံနေရပါတယ်။
နိုင်ငံရေးအကျဉ်းသူ မဟန်နီဦး လွတ်ငြိမ်းချမ်းသာခွင့်နဲ့ ပြန်လည်လွတ်မြောက်လာခြဲ့ခင်းမရှိတဲ့အပေါ် နိုင်ငံရေးအကျဉ်း သားဟောင်းတဦး ဖြစ်ခဲ့ဖူးသူ ဖခင် ဦးထွန်းဦး ကို နေ့သစ် ဝိုင်းတော်သား ကလျာ မှ ဆက်သွယ်မေးမြန်းခဲ့ပါတယ်။
အခု ဟန်နီထွန်းက ကျန်းမာရေး မကောင်းဘူးလို့ ကျမတို့ ကြားရတယ်။ ခုလို ကျန်းမာရေးမကောင်းတဲ့ အခြေအနေမျိုး မှာ လွတ်ငြိမ်းချမ်းသာခွင့်ကို ကြေညာလိုက်တဲ့အတွက် အန်ကယ်တို့ အနေနဲ့ ဟန်နီထွန်း လွတ်ဖို့ မျှော်လင့်ချက် ထားခဲ့ သလားရှင့်
အားလုံးပဲပေါ့ဗျာ အကျဉ်းအကြပ်ထဲမှာ နေ နေရတဲ လူတွေကတော့ လွတ်ငြိမ်းချမ်းသာခွင့်ဆိုတဲ့ တကယ့်ကို ကြီးကြီး ကျယ်ကျယ် ဆောင်းပါးတွေရော ဘာတွေရောနဲ့ ပြောထားတော့ မျှော်လင့်ခဲ့တယ်။ ဒါပေမဲ့ တကယ့်လက်တွေ့ကြတော့ မလွတ်လာတဲ့ အခါမှာ အားလုံးက ဒေါသထွက်တယ်။ အလိမ်ခံရတယ်လို့ ခံစားနေရတယ်။ နောက်ပြီး သူက ကျန်းမာ ရေးလဲ မကောင်းဘူး။ အစာအိမ်ရောဂါကလည်း ပြင်းပြင်းထန်ထန်ဖြစ်နေတယ်။ နောက်သူနဲ့ အတူတူနေတဲ့ တယောက် ကတော့ လွတ်သွားတယ်ဗျာ အဲလိုဖြစ်တော့ ပိုပြီး ခံစားရတယ်ပေါ့ဗျာ။ ၂ ယောက်တည်းနေရတဲ့ အထဲမှာမှ သူတ ယောက်ပဲကျန်ခဲ့ရတော့ ပိုပြီး ခံစားနေရတာပေါ့။ ဒါကတော့ မလွဲမသွေပဲလေ။ စိတ်ထဲမှာ ဘယ်လောက်ပဲ သူ့ကိုယ်သူ တင်းထား တင်းထား သေချာတယ်ဗျ ခံစားမှုကတော့ ဖြစ်မှာပဲ။ သူ့ရောဂါကတော့ ထပ်ပြီး တိုးလာမှာပဲ။ ကျနော်ဆိုလဲ ဆက်တိုက်ပါပဲ၊ ဒီနေ့ထိကို မပြန်ဘဲနဲ့ လိုတာတွေ လုပ်ပေးနေတာပေါ့။
ဟန်နီဦး မလွတ်တဲ့အပေါ်မှာ အန်ကယ့်အနေနဲ့ ဘယ်လို ထင်ပါသလဲ ရှင့်
ရိုးရိုးလေးပဲဗျ အခုက အနီးဆုံးလူကိုပဲ လွှတ်ပေးတယ်၊ ခပ်ဝေးဝေးတွေ ဘယ်သူ့မှကို မပါဘူး၊ ထူးထူးခြားခြား တယောက် နှစ်ယောက်လောက်ပဲရှိတယ်။
အန်ကယ် ဦးထွန်းဦး အနေနဲ့ နိုင်ငံရေးအကျဉ်းသားဟောင်းတယောက် ဖြစ်တယ်လို့ သိထားတယ်လေ၊ အန်ကယ့် အနေ နဲ့ ထောင်ထဲမှာ တွေ့ကြုံခဲ့တဲ့ အတွေ့အကြုံတွေလည်းရှိတဲ့ အခါကျတော့ အခု ဟန်နီဦးကိုရော ဘယ်လို့အခြေအနေမျိုး တွေနဲ့ တွေ့ကြုံမှာ စိုးရိမ်ပူပန်မှုပိုဖြစ်ပါသလဲ ရှင့်
သူက ငယ်တယ်ဗျ၊ အသက်ငယ်တယ် ကျောင်းသူဘဝ နောက်ပြီး မိဘရဲ့ ရင်ခွင်ထဲမှာ နေတဲ့ လူတ ယောက်အနနဲ့ အခုလို လုပ်တာမျိုးတွေဟာ သူမှမဟုတ်ဘူးပေါ့ဗျာ တချို့တွေလည်း ဒီအရွယ်တွေပဲ၊ တမင်တကာလုပ် တယ်ဆိုရင်တော့ မကောင်းဘူးပေါ့ဗျာ တမင်လုပ်တယ်ဆိုရင်တော့ မသင့်တော်တဲ့ အလုပ်ကို လုပ်တာပဲဗျ၊ ရှင်းရှင်းလင်းလင်းပြောရရင် မပေးနိုင်ရင် မပေးနဲ့ဗျာ၊ သူတို့ဟာသူတို့ ရပ်ခံမှာပေါ့။ အခုလိုလုပ်တာတော့ နှစ်ဖက်လုံးအတွက် မကောင်းဘူး။ စိတ်ထဲ က ကောင်းတယ်လို့ ယူဆရင်း ယူဆရင်းနဲ့ ထပ်ထပ်ပြီး အနာဟောင်းကို ဆွသလို ဖြစ်လာလို့ ထပြီး ပေါက်ကွဲရရင် မ ကောင်းတော့ဘူး၊ အဲဒီကလေးတွေက အကောင်းလေးတွေ ဖြစ်သွားလိမ့်မယ်၊ အခု ကလေးဟာ ကလေးလောက်ပဲ ရှိနေရာကနေ သူတို့ မွေးပေးလိုက်သလိုဖြစ်သွားရင် သူတို့မှာ တာဝန်ရှိတာပဲဗျ။ ကလေးတွေကို ပိုပိုပြီး ထိခိုက်နာကျင် အောင်လုပ်သလို ဖြစ်လာရင် သူတို့အမှား မဖြစ်နိုင်တော့ဘူး၊ သူတို့က အမှန်အတိုင်းရှိရာကနေ ပေါက်ကွဲထွက်သွားရင် ပေါက်ကွဲတဲ့လူကို အပြစ်ပြောလို့ မရဘူး၊ သူတို့က မပေါက်ကွဲအောင် ထိန်းသိမ်းတဲ့ကြားထဲက တွန်းပို့သလိုလုပ်တယ် ဆိုရင်တော့ ဒီကလေးတွေ အပြစ်မဟုတ်ဘူး၊
အန်ကယ်က ဟန်နီဦး ရဲ့ ဖခင်တယောက်အနေနဲ့ရော နိုင်ငံရေးအကျဉ်းသားဟောင်း တယောက်အနေနဲ့ပါ အခု သမတ ပေးတဲ့ လွတ်ငြိမ်းချမ်းသာခွင့်အပေါ်မှာရော အန်ကယ် ဘာပြောချင်သလဲ ရှင့်
ရိုးရိုးလေးပဲဗျာ၊ ဒီကိစ္စကလေ သူတို့ ခေါင်းစဉ်းနဲ့ တခြားစီဖြစ်နေတယ်။ ဘာကြောင့်လဲဆိုတော့ အခုလွတ်တဲ့ ရာနဲ့ချီတဲ့ သူတွေက လွတ်နီးတွေဖြစ်တယ်။ လွတ်နီးတွေကို ပြန်ကြည့်လိုက်တော့ လျော့ရက်လည်းမရဘူးဗျာ၊ အဲဒီလျော့ရက်တွေ သာရရင် ဒီလူတွေက ကြာလှပြီးလွတ်နေတာ၊ ဒါက ခေါင်းစီး လေးတပ်ပြီး တမင်သက်သက်ပဲ တကယ့်စေတနာတွေ ထားသလိုလုပ်ပြတာ၊ ဥပဒေအရ သွားမယ်ဆိုရင် လွတ်ငြိမ်းချမ်းသာခွင့်ဆိုတာ တကယ့်ကို ထိုက်ထိုက်တန်တန် ရ ရမယ်။ သမိုင်းတလျောက်လုံးမှာ လွတ်ငြိမ်းချမ်းသာခွင့် ဆိုတာ ထိုက်ထိုက်တန်တန် ရတာတွေချည်းပဲ၊ နောက်ဆုံး သေ ဒဏ်ပေးထားတဲ့ လူတောင်လွတ်တယ်ဗျာ၊ အခုတော့ လွတ်နီးတွေပဲ လွတ်တယ်ဗျာ အဲဒါဘာလုပ်နေတာလဲ ကျနော် တော့ နားကိုမလည်တော့ဘူး၊ လွတ်ငြိမ်းချမ်းသာခွင့်ရဲ့ ဂုဏ်သိက္ခာကို ထိခိုက်စေတယ်ဗျာ၊ စကားလုံးတွေနဲ့ ပြောနေတာ မဟုတ်ဘူး။ လက်တွေ့လုပ်လိုက်တာအခါမှာ တလွဲတွေချည်းပဲ၊ အဲဒီလိုခံစားနေရတယ်။ ဗမာပြည်ရဲ့ ဖြစ်နေတဲ့ အခြေအ နေတွေက လွတ်ငြိမ်းချမ်းသာခွင့်ဆိုတဲ့ တန်းဘိုးကို ယုတ်လျော့စေတာဖြစ်လို့ ပြောတာပါ။
အခု မြန်မာနိုင်ငံမှ အပြောင်းအလဲ ဖြစ်နိုင်တဲ့ အခြေအနေလို့ ပြောဆိုနေတဲ့ အပေါ်မှာ အန်ကယ် ဘယ်လို ထင်မြင်ပါ သလဲ ရှင့်
ကျနော်တို့ပြောတာတွေထက် လက်တွေ့က ပြနေတာပဲဗျာ၊ ဒီထက်ထိ ရှင်းတာ ဘာရှိသေးလဲ။ ကျနော်တို့ပြောလို့ ပိုသွား အုံးမယ်။ သက်ဆိုင်တဲ့ လူကိုယ်တိုင် နားလည်အောင်လို့ ဆက်လေ့လာပါ၊ ဘဝနဲ့ ယှဉ်ပြီး စဉ်းစာပါလို့ ပြောချင်တယ်၊ ဘယ်လိုပဲဖြစ်ဖြစ်ပါ ကျနော်တို့ကတော့ အတူတူ ရှိနေမှာပါပဲ၊ ကျနော်တို့ ခံစားရသလိုပဲ ခံစားရတယ်ဆိုရင် ဒီဟာကို ပိုနားလည်အောင် ကြည့်ဖို့ ကျနော်တို့ကတော့ တိုက်တွန်းချင်တယ်။ ပြီးတော့လဲ အတွေ့အကြုံတွေ ပိုရပါအုံးမယ်လိုလဲ ပြောချင်ပါတယ်။
နိုင်ငံရေးအကျဉ်းသားတွေကို အခုလို လွှတ်ပေးနေမှုမှာ နိုင်ငံတကာရဲ စီးပွားရေး ပိတ်ဆို့မှု လျော့ပေါ့သွားနိုင်မလား အန်ကယ့် အနေနဲ့ ဘယ်လို မြင်ပါသလဲရှင့်
လက်တွေ့အရတော့ သူတို့က လွှတ်ပေးတာတွေရှိတာပေါ့ ဒါပေမယ့် ဘယ်လိုလွှတ်ပေးတာလဲဆိုတာ အားလုံးအသိပဲ လေ၊ ကာယကံရှင်ကိုယ်တိုင်းလဲ သိတယ်ဗျာ၊ တကယ်ထိုက်တန်တဲ့ အရာကို လိုချင်ရင် တကယ်ထိုက်တန်တဲ့ အရာကိုပေးရမယ်။ အဲလိုမှ မဟုတ်ရင်တော့ ကမ္ဘာကြီးက အကျယ်ကြီးပါ၊ ဒီကနေ့က တိုးတက်နေတယ် အားလုံးကို လည်း သိနေတယ်။ သိနေတဲ့ အတွက်ကြောင့်မို့ မှန်တယ် မှားတယ်ဆိုတာ မြင်နေရတယ်၊ လုပ်သင့်တာကိုလုပ်ပါ၊ စေတနာထားပြီ တကယ်လုပ်ရင် တကယ်အကျိုးရှိပါလိမ့်မယ်။
ဟန်နီဦးဟာ သူ့ဘဝတလျောက်လုံးမှာ နိုင်ငံရေးနဲ့ ပတ်သက်လို့ သူတွေ့ကြုံခံစားခဲ့ရတာလေးတွေရော အန်ကယ် ပြောပြလို့ ရမလားရှင့်
ကျနော်ကတော့ သိပ်ပြီး သူနဲ့လေ အတူတူ ကြာကြာမနေခဲ့ရပါဘူး။ သူတို့ဟာသူတို ဘဝအရနဲ့ကိုက ခံစားမှုတွေ ဖြစ်တာ ပါ၊ ကျနော့်ကြောင့်တော့ မဟုတ်ပါဘူး၊ ဘာကြောင့်လဲဆိုတော့လေ၊ သူတို့ ရင်ဆိုင်နေရတာတွေက တကယ်ကို ပင်ပန်းပါ တယ်။ ဖြတ်သန်းနေရတဲ ကျောင်းသားဘဝအစပေါ့ ကြမ်းတမ်းတယ်။ အဲဒါတွေကနေ သူတို့ ရုန်းထလာတာပဲ ခင်ဗျ၊
ကျနော်တို့ ပြောနေတာထက် သူတို့က ပိုပြည့်စုံတယ်ဗျ။ သူတို့ဟာသူတို့ စာတွေ ဖတ်တယ်ဗျ။ ပင်ပန်းတယ် ဆင်းရဲ  တယ်ဗျာ၊ နောက်ပြီးတော့လည်း ဘာရလဲ ဘာမှ မရဘူးဗျာ၊ ဒီကလေးတွေအတွက် အရမ်းနှမြောဘို့ကောင်းတယ်။ တိုင်းပြည်အတွက်ပါ နှမြောဖို့ ကောင်းတယ်။ ကျနော် ထောင်ကျတော့ သမီးက အခါလည်လောက်ပဲရှိသေးတယ်၊ ကျနော် ပုခုံးပေါ်တင်ချီတဲ့ အရွယ်ပဲ ရှိသေးတယ်။ အဲဒီတုန်းက ကျနော် တကျွန်းကျတယ်။
အန်ကယ်နဲ့ ပြန်တွေတဲ့ အချိန်မှာ သူရဲ့ စိတ်ခံစားချက်တွေ ဘယ်လိုရှိနေလဲရှင့်
ကျနော့်သမီးက ကျနော့်ကို သံယောဇဉ် အတော်ရှိတယ်၊ အတော်တွယ်တာတယ်ဗျ။ နောက်ဆုံးသမီးအခုလို မဖြစ်ခင် လေးမှာ ကျနော့် လက်ပေါ်မှာပဲ အိပ်တယ်။ အမြဲတန်း ကျနော့်အပေါ်မှာ တန်ဘိုးထားပါတယ်။ ကျနော်ကလည်းသိတယ် တန်ဘိုးထားတယ်ဆိုတာ၊
သူက ဥပဒေ နောက်ဆုံးနှစ်ကျောင်းသူလို့ သိထားတယ်ပေါ့နော်၊ သူ့ရဲ့ ဘဝရည်မှန်းချက်က ဘာရှိလဲရှင့်
သူကတော့ ရှင်းရှင်းပြောရရင် မဟုတ်အခံတဲ့စိတ်ရှိတယ်။ မှန်တဲ့ဟာကို ရပ်တည်တဲ့ စိတ်ရှိတယ်။ ကျနော် သိပြီးတဲ့ အချိန်ပေါ့နော်။ သူ့ကို မဟုတ်တာပြောရင် လုံးဝ သီးမခံဘူး။ ဒါ လူငယ်စိတ်လည်း ဖြစ်ချင် ဖြစ်မပေါ့ဗျာ၊ မမှန်တာကို လက်မခံဘူး၊ ပွင့်ပွင့်လင်းလင်းနေချင်တယ်၊ ရှင်းရှင်းလင်းလင်း သိချင်တယ်၊ အဲဒါကို တွေ့ရတယ်ဗျ။ ဥပဒေ ပညာကို သင်ကြားရင်းနဲ့ ဥပဒေရဲ့ အခွင့်အရေးတွေကို ရသင့်ရထိုက်ရဲ့နဲ့ မရဘူးလို့ ခံစားရတယ်။ အဲဒီအပေါ်မှာ စိတ်ဝင်စားတယ်။ အများစုကတော့ ဒီလိုပဲ ဖြစ်မှာပါ၊
သူရဲ့ ကျန်းမာရေးမကောင်းဘူးဆိုတဲ့အတွက် ထောင်ထဲမှာ ဆေးကုသခွင့် ရလားရှင့်
ဆေးကုသခွင့်ပေးထားပါတယ်။ လိုအပ်တဲ့ ဆေးဝါးကုသမှုတွေ လုပ်ပေးတယ်လို့ ထင်တာပဲဗျ၊ ကိုယ့်ဘက်ကလည်း တတ်နိုင်သလောက်လုပ်ပေးပါတယ်။ အခုဖြစ်တာက သူ့စိတ်ကို ထိခိုက်သွားတယ်။ အဲဒါက ကျန်းမာရေး အခြေအနေ ပြန်ဆိုးသွားနိုင် စရာလည်းဖြစ်နိုင်တယ်။
အခု လားရှိုးထောင်မှာ တခြားနိုင်ငံရေးအကျဉ်းသူ ဘယ်သူတွေ ရှိသေးလဲရှင့်
မရှိတော့ဘူး သူတယောက်တည်းရှိတော့တယ်။
သူ့ကို ထောင်ပြောင်းတင်ဖို့တို့ဘာတို့ စဉ်းစားထားလားရှင့်
အဲဒါကတော့ဗျာ ကျနော့်စိတ်နဲ့ပြောရင် ကျနော့်ရင်ခွင့်ထဲ ပြန်လာစေချင်တာပဲ၊ ထောင်ပြောင်းဖို့ ဘာဖို့ဆိုတာ သူတို့ဟာ သူတို့ စဉ်းစားပြီး လုပ်သင့်တဲ့အလုပ် လုပ်ပေးဖို့ပဲ၊ ကျနော်တို့က ဘာလို့ ပြောရမှာလဲ သူတို့ဟာ သူတို့ ထားတာလေ၊ ကလေးမှန်းသိရင် ကလေးတယောက်ကို ဘယ်လိုစောင့်ရှောက်ထားသင့်တယ်ဆိုတာ စဉ်းစားတတ်မှာပါ။ ကျနော်က တော့ ကျနော့်သမီးအနေနဲ့ ပြောရရင် ကျနော့်ဆီ ပြန်ရောက်စေချင်တာပါပဲ။
အမျိုးသား ပြန်လည်သင့်မြတ်ရေးအတွက် နိုင်ငံရေအကျဉ်းသားတွေ အားလုံးပြန်လွှတ်သင့်တယ်ပေါ့နော်၊ အခုအစိုးရ သစ်ဘက်ကပြောတာက နိုင်ငံရေးအကျဉ်းသားအားလုံးကို လွှတ်ပေးလိုက်ရင် မလိုလားအပ်တဲ့ မတည်ငြိမ်မှုတွေဖြစ်လာမယ်လို့ ပြောလာတယ် အဲဒါ အန်ကယ့်အနေနဲ့ ဘယ်လို့ မြင်ပါသလဲ ရှင့်
အခုရှိနေတဲ့ လူတွေက ရိုးရိုးလေးပဲဗျ၊ ကိုယ့်ရင်ထဲ ခံစားရရင် ခံစားရသလို ပွင့်ပွင့်လင်းလင်းပြောတဲ့လူတွေ၊ နောက်ကျော ကနေ ပြဿနာရှာတတ်တဲ့ သူတွေမဟုတ်ဘူး။ နောက်တခုရှိတာက ဒီလူတွေ လွတ်လာလို့ ဆူပူတာတွေဖြစ်မယ် ဆိုတာက အထဲမှာရှိတဲ့ လူတွေကို စော်ကားလိုက်သလိုပဲ၊ တကယ်က ဒီလူတွေက အဲဒီလို လူမျိုးတွေမှ မဟုတ်ဘဲ၊ မိကောင်းဖခင်သားသမီးတွေဖြစ်တယ် တကယ်ကို ချစ်တတ်တဲ့လူတွေ ဖြစ်တယ်။ ဒီလိုလုပ်မယ့် လူမျိုးတွေ မဟုတ်ဘူး၊  မှားတဲ့လူတွေကို တည့်ပေးဖို့လုပ်ရင် အခုလို အမြင်တွေ လွဲနေကြတာလေ၊ အရင်းတုန်းကလည်း အရင်ဦးဆုံးလုပ်ရမယ့် သူက အာဏာပိုင်အဖွဲ့အစည်းကပဲ လုပ်ပေးရမှာ၊ သမိုင်းမှာ နှစ် ၈၀ ရှိခဲ့ဖူးတယ်ဗျာ၊ အဲဒီတုန်းက အခု ထက်တောင် ဆိုး သေးတာပဲ၊ အေအစ်တို့ဘာတို့ လုပ်နေတဲ့လူတွေ အကုန်လုံးကို ပေးလိုက်တာ၊ အရင်လုပ်ပေးလိုက်တာ အဲဒီတုန်းက သတိရှိရှိလုပ်တယ်၊ ညှိလည်းညှိနှိုင်းတယ်။ သံသယ ဆိုတာက လုပ်ကြည့်ပြီးပြောလို့ရတာ မလုပ်ပဲနဲ့ ပြောလို့မရဘူး၊
နှစ် ၈၀ တုန်းက လွတ်ငြိမ်းချမ်းသာခွင့်အကြောင်းကို အန်ကယ်မှတ်မိသလောက် ပြောပြပါလား
အဲဒီတုန်းက သတ်မှတ်ချက်တွေရှိတယ်။ ဘယ်ဟာတွေက ဘယ်သူတွေအတွက်၊ ခွဲပြောတယ်၊ က ၊ ခ နဲ့ဆိုတာ ခွဲပြောတယ်။ ၅/ည တို့ ၁၀/ခ ပါတယ်ဗျ၊ သူက အဲလို စနစ်တကျနဲ့ လုပ်တာ၊ စနစ်တကျနဲ့လည်းပြောတာ၊ အခုဟာက ဘယ်လိုတွေမှန်း မသိဘူး၊ ကျန်မာရေးမကောင်းတာ ဘယ်လိုမ ကောင်း တာမှန်းလဲ မသိ၊ ဟိုအရင်တုန်းက တိကျတယ်။ စကားလုံးတင်မဟုတ်ဘူးဗျ။ အခုက နေရာတိုင်းမှာ စကားလုံးတွေနဲ့ ပွနေတယ်။ လက်တွေ့က ဆယ်ပြားဖိုးးဆိုရင် စကားလုံးက တကျပ်ဖိုးဖြစ်နေတယ်။
အန်ကယ်အနေနဲ့ ဘာများပြောချင်ပါသေးလဲရှင့်
ကျနော်ပြောဖို့ကတော့ဗျာ ပွင့်ပွင့်လင်းလင်းနဲ့ တကယ်ကို ချစ်ကြတယ်ဆိုရင်ပေါ့နော် တကယ်ချစ်တဲ့အတိုင်း တကယ် လုပ်ကြပါ။ အားလုံးကလည်း ချစ်ကြတာပါပဲ။
မဟန်နီဦး ဟာ ဥပဒေနောက်ဆုံးနှစ် ကျောင်းသူတဦး ဖြစ်ပါတယ်။
Read more »
Posted by burnmwatchinternational at 5:46 PM 0 comments
ဒီကနေ့ မော်လမြိုင်ထောင်က လွတ်မြောက်လာတဲ့ နိုင်ငံရေးအကျဉ်းသူ မဖြိုးဖြိုးအောင်နဲ့ ဆက်သွယ်မေးမြန်းချက်
http://www.naytthit.net
၂၀၀၇ ခုနှစ် ဗကသ ပြန်ဖွဲ့ရာမှာ ခေါင်းဆောင် အဖွဲ့ဝင်တဦး ဖြစ်ခဲ့သူ၊ စစ်အုပ်စုရဲ့ ဥပက္ခာပြုခဲ့တဲ့ ၂၀၀၈ ခုနှစ် နာဂစ် မုန်းတိုင်းဒဏ်ခံ ပြည်သူတွေကို အကူအညီပေးရေလှုပ်ငန်းတွေမှာ တက်ကြွစွာပါဝင်ခဲ့ မဖြိုးဖြိုးအောင် (ခေါ်) မနှင်းပွင့်ဝေ ကို စစ်အုပ်စုက တရားမဝင် အသင်းအပင်းဖွဲ့စည်းမှုနဲ့ ထောင်ဒဏ် ၄ နှစ် အပစ်ပေးခံခဲ့ရပြီး၊ မော်လမြိုင်ထောင်ကို ရောက်ရှိခဲ့ပါတယ်။ အဲဒီအချိန်က သူမဟာ နည်းပညာတက္ကသိုလ် မြို့ပြအင်ဂျင်နီယာ ကျောင်းသူ ဖြစ်ပါတယ်။
ဒီကနေ့မှာတော့ နိုင်ငံတော်သမ္မတရုံး အမိန့်အမှတ် ၄၉/၂၀၁၁ အရ လွတ်ငြိမ်းချမ်းသာခွင့်နဲ့ မော်လမြိုင်ထောင်က ပြန်လည် လွတ်မြောက်လာခဲ့ပါတယ်။ မဖြိုးဖြိုးအောင် ရဲ့ ထောင်တွင်းနေထိုင်ခဲ့ရတဲ့ အခြေအနေနဲ့ လက်ရှိခံစားချက်တွေ ကို နေ့သစ် ဝိုင်းတော်သားတဦးဖြစ်တဲ့ ကလျာက ဆက်သွယ်မေးမြန်းထားပါတယ်။
ညီမရေ ပုံမှန်ဆိုရင်ပေါ့နော် ညီမလွတ်ဖို့ ဘယ်လောက်လိုသေးလဲ
ဖြိုးဖြိုးအောင်
လွတ်ဖို့က ၃ လ နဲ့ ၁၅ ရက်ပဲ လိုပါတော့တယ် အစ်မ
ညီမနဲ့ အတူတူလွှတ်လာတဲ့ နိုင်ငံရေးအကျဉ်းသား ဘယ်နှစ်ယောက်လောက်ပါလဲ
ဖြိုးဖြိုးအောင်
ကျမ အပါအဝင် ၆ ယောက် လွတ်ပါတယ်၊ တိုက်အကျဉ်းသား ကိုသက်ဦးရယ်၊ ဦးဇော်ဝင်း၊ မိုးထက်ယံ ရယ်၊ ကျမ ရယ်၊ အဆောင်အကျဉ်းသား ၁၇/၁ နဲ့က ဦးမောင်မောင် ရယ်၊ ဦးမြင့်ဆွေ ရယ်ပါ
နောက်တခုက မော်လမြိုင်ထောင်ထဲမှာ နိုင်ငံရေးအကျဉ်းသား ဘယ်နှစ်ယောက်လောက် ကျန်ခဲ့သေးလဲ
ဖြိုးဖြိုးအောင်
အထဲမှာတော့ အမျိုးသားတိုက်ဘက်မှာ ၅ ယောက်ကျန်တယ်၊ အဆောင်ဘက်မှာ ၁၀ ယောက်လောက်ကျန်တယ်၊ လို့ ကြားတယ်။ အမျိုးသမီးဘက်မှာတော့ အဆောင်မှာ ၂ ယောက်ကျန်ပါသေးတယ်။
သူတို့တွေ ပြန်လွှတ်ဖို့ အခြေအနေဘယ်လို့ ရှိလဲဟင်
ဖြိုးဖြိုးအောင်
အဲဒါကတော့ သိပ်ပြောလို့မရဘူးရှင့်၊ ဒါပေမယ့် ပြန်လွတ်ဖို့တော့ ကျမတို့မှာ တာဝန်ရှိသွားပြီး။ ကျမတို့မှာ အလုပ်တွေ လုပ်ဖို့ တာဝန်ရှိသွားပြီ။ သူတို့အတွက်ကတော့ ကျမတို့ အများကြီး လုပ်ပေးရမှာပေါ့နော်။
အခု လွတ်လာတဲ့ အပေါ်မှာ ဘယ်လို ခံစားရသလဲ ညီမ
ဖြိုးဖြိုးအောင်
အကြာကြီးနေပြီးမှ ပြန်လွတ်လာတဲ့အတွက်တော့ ဝမ်းသာပါတယ်။ ကျမအတွက် ကတော့ သိပ်ပြီး ရင်မခုန်ဘူးပေါ့နော်။ လွတ်သင့်တဲ့လူတွေ မလွတ်သေးတာတော့ အများကြီးဝမ်းနည်းတယ်။ အကုန်လုံးလွတ် စေချင်တယ်။ စိတ်မကောင်း ဖြစ်မိတယ်။
ညီမတို့ ထောင်ထဲမှာ ဘာတွေ လုပ်ခွင့်ရလဲ ဥပမာ စာဖတ်တာတို့ ဘာတို့ပေါ့နော်
ဖြိုးဖြိုးအောင်
ကျမ စာဖတ်ခွင့်ရပါတယ်။ တီဗွီတွေဘာတွေလည်း ပေးကြည့်ပါတယ်။ သတင်းစာလည်း ပေးဖတ်ပါတယ်။ ကျမ တို့ကတော့ အဆင်ပြေပါတယ်၊ ၁၇/၁ တွေ ဘာတွေကိုတော့ ကျမတို့လောက် အဆင်ပြေပြေ မဆက်ဆံခံရဘူး။
ညီမရဲ့ ကျန်းမာရေးအခြေအနေဘယ်လိုနေလဲ
ဖြိုးဖြိုးအောင်
ကျန်းမာရေးကတော့ ကောင်းပါတယ်။
ထောင်ထဲမှာ ကျန်းမာရေး စောင့်ရှောက်မှုအခြေအနေ ဘယ်လိုရှိလဲ
ဖြိုးဖြိုးအောင်
ဆရာဝန်ကတော့ ဂရုစိုက်ပါတယ်။ ဒါပေမယ့် ၁၇/၁ အမျိုးသမီးတယောက်မှာ သားအိမ်နဲ့ ပတ်သက်တဲ့ ရောဂါပေါ့နော် အခြေအနေက ဆေးရုံပို့ရမယ့် အနေအထားပေါ့နော့်၊ အဲဒါကို ခုထိ ထိထိရောက်ရောက် ကုသပေးတာ မတွေ့ရဘူး၊ မရုမစိုက်ဘူးပေါ့နော်။
မိသားစုကပေးတဲ့ ဆေးတွေဘာတွေကို ယူထားခွင့်ရှိလား ညီမ
ဖြိုးဖြိုးအောင်
ထားခွင့်ရှိပါတယ်၊ ဒါပေမယ့် သိပ်များလွန်းရင်တော့ ပေးမထားဘူးပေါ့နော်၊ နည်းနည်းပါးပါးဆိုရင်တော့ ပေးထားပါတယ်။ ထောင်ကြီး၊ ထောင်သေးပေါ်မှာလည်း မူတည်ပါတယ်။
အခန်းတွေဘာတွေရော အမြဲတမ်းဖွင့်ထားလား
ဖြိုးဖြိုးအောင်
ကျမ ကိုတော့ အခန်းတံခါး ဖွင့်ထားပေးပါတယ်။ ဘာဖြစ်လို့လဲဆိုတော့ တယောက်တည်းလည်းဖြစ်တာကိုးနော်၊ ကျမ ကို ထားတဲ့တိုက်က ၅ည ထားတဲ့တိုက်မဟုတ်ဘူး၊ ပြစ်ဒါဏ်ကျတွေထားတဲ့ တိုက်မှာ ရောထားတာပါ။
အခု လွတ်လာပြီဆိုတော့ အခု နိုင်ငံရေးအခြေအနေကို ဘယ်လိုထင်လဲ ညီမ ပြောင်လဲနေပြီလို့ ထင်လား၊ ဒါမှမဟုတ် ပြောင်လဲဖို့ လိုသေးတယ်လို့ ထင်လား
ဖြိုးဖြိုးအောင်
ဘယ်လိုထင်လဲဆိုတော့၊ လိုသေးတယ်လိုထင်ပါတယ် ဘာဖြစ်လို့လဲ ဆိုတော့ ကျမတို့ လိုချင်တဲ့ ပန်းတိုင်ကို အခု ရောက်ပြီလို ပြောလို့မရသေးဘူး အဲဒါကြောင် တက်ကတော့ မြှောက်လို့မရသေးဘူး၊ ကျမတို့ အလုပ်တွေ အများကြီး ဆက်လုပ်ရအုံမှာပါ။
ထောင်ထဲမှာ အင်္ဂလိပ်စာတို့ဘာတို့ လေ့လာလို့ ရလား
ဖြိုးဖြိုးအောင်
လေ့လာခွင့်ရှိပါတယ်။ ကိုယ့်ဟာကို စာအုပ်တွေဘာတွေမှာပြီးတော့ ဖတ်ပါတယ်။ ပါလာတဲ့ စာအုပ်တွေလည်း ဖတ်ပါ တယ်။
အခု အပြင်က အခြေအနေတွေက ဒေါ်အောင်ဆန်းစုကြည်နဲ့ အစိုးရအဖွဲ့ဝင်တွေ တွေ့တယ် အဲဒီအပေါ်မှာ တုန့်ပြန်ဝေ ဖန်တာတွေရှိတယ် အဲဒီအပေါ်ရော ဘယ်လိုမြင်လဲ ညီမ
ဖြိုးဖြိုးအောင်
ဒီလိုပေါ့နော်၊ ပန်းတိုင်တခုကိုရောက်ဖို့က နည်းလမ်းပေါင်းစုံနဲ့ သွားရမှာပေါ့နော်။ အဓိက ကျမတို့ လိုချင်တဲ့ ပန်းတိုင်းကို ရောက်ဖို့ပါပဲ။
Read more »
Posted by burnmwatchinternational at 5:45 PM 0 comments
NLD မှတ်ပုံတင်ရေး မဆုံးဖြတ်ရသေးဟု ဒေါ်အောင်ဆန်းစုကြည်ပြောပြီ
နော်ဝေးနိုင်ငံခြားရေး ဝန်ကြီးဌာန ဒုတိယဝန်ကြီးနှင့် ဒေါ်အောင်ဆန်းစုကြည်ကို အောက်တိုဘာ ၈ ရက်နေ့က တက္ကသိုလ်ရိပ်သာလမ်း နေအိမ်တွင် တွေ့ဆုံစဉ် (ဓာတ်ပုံ - ဧရာဝတီ)
အမျိုးသား ဒီမိုကရေစီအဖွဲ့ချုပ် (NLD) မှတ်ပုံတင်ရေးနှင့် ကြားဖြတ် ရွေးကောက်ပွဲဝင်ရေး ကိစ္စများနှင့် ပတ်သက်ပြီး တစုံတရာ ဆုံးဖြတ်ထားခြင်း မရှိသေးကြောင်း မြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည်က ပြောသည်။
မြန်မာနိုင်ငံသို့ အလည်အပတ်ရောက်ရှိနေသော နော်ဝေးနိုင်ငံခြားရေး ၀န်ကြီးဌာန ဒုတိယ၀န်ကြီး Mr. Espen Barth Eide နှင့် ဒေါ်အောင်ဆန်းစုကြည်တို့ တက္ကသိုလ်ရိပ်သာလမ်းရှိ နေအိမ်တွင် အောက်တိုဘာလ ၈ ရက်နေ့က တွေ့ဆုံအပြီး သတင်းထောက် များနှင့် တွေ့ဆုံစဉ် ဒေါ်အောင်ဆန်းစုကြည်က ထိုသို့ ပြောဆိုခြင်းဖြစ်သည်။
NLD ပါတီသည် နိုင်ငံရေးပါတီအဖြစ် မှတ်ပုံတင်ရန် ဆုံးဖြတ်တော့မည်ဟု သတင်းများ ထွက်ပေါ်နေသည့်အတွက် တိကျရေရာစွာ သိရှိလိုကြောင်း သတင်းထောက်တဦးက မေးမြန်းရာ ဒေါ်အောင်ဆန်းစုကြည်က “လွှတ်တော်ထဲမှာ နိုင်ငံရေးပါတီများ မှတ်ပုံတင်ရေး ဥပဒေကို ပြင်ဆင်နေတယ်ဆိုတာတွေ ကြားနေလို့ အဲဒီအပေါ်မှာ အခြေခံပြီး ဆွေးနွေးကြတာပါ။ ဥပဒေတောင်မှ ဘာမှ အတည်မပြုရသေးတာ ဘယ်လို ဆုံးဖြတ်ရမလဲ” ဟု ပြောသည်။
ဒေါ်အောင်ဆန်းစုကြည်နှင့် ၀န်ကြီး ဦးအောင်ကြည်တို့ မကြာသေးမီက တွေ့ဆုံစဉ်ကလည်း နိုင်ငံရေးအကျဉ်းသားများ လွတ်ငြိမ်းချမ်းသာခွင့် ပေးရေးကိစ္စကို ပြောဆိုဆွေးနွေးခဲ့ပြီး နိုင်ငံရေး အကျဉ်းသားများလွတ်မြောက်လာမည့် အချိန်ကို စောင့်ဆိုင်းလျက် ရှိကြောင်း၊ ပါတီမှတ်ပုံတင်ရေးကိစ္စနှင့် ပတ်သက်ပြီး တစုံတရာ ဆုံးဖြတ်ခြင်း မရှိသေးကြောင်း ပြောခဲ့သည်ဟု သတင်းထောက်များအား တွေ့ဆုံစဉ် ၎င်းက ရှင်းပြသည်။
ဆက်လက်၍ ဒေါ်အောင်ဆန်းစုကြည်က NLD အနေဖြင့် ကြားဖြတ် ရွေးကောက်ပွဲဝင်၊ မ၀င်ကိစ္စကိုလည်း မဆုံးဖြတ် ရသေးကြောင်း၊ NLD သည် ပြောင်းလဲလာသော အခြေအနေများပေါ် မူတည်၍ ဆုံးဖြတ်သွားမည် ဖြစ်ကြောင်း ရှင်းပြသည်။
ဒေါ်အောင်ဆန်းစုကြည်က မိမိအနေနှင့် နိုင်ငံရေးအကျဉ်းသားများ လွတ်မြောက်ရေးကို အစဉ်တစိုက် တောင်းဆိုခဲ့ပြီး
မျှော်လင့် စောင့်စားလျက်ရှိကြောင်း အလေးအနက် ပြောဆိုသွားသည်။
ဧရာဝတီမြစ်ဆုံ စီမံကိန်း ရပ်ဆိုင်းလိုက်မှုကြောင့် တရုတ်-မြန်မာနှစ်နိုင်ငံအကြား မပြေလည်မှုများ ရှိခဲ့လျှင် ညှိနှိုင်း၍ ရေရှည်အကျိုးကို ကြည့်ကာ သဘောထားကြီးကြီးနှင့် ပြေလည်စေရန် ဆောင်ရွက်ကြစေလိုကြောင်း၊ နှစ်နိုင်ငံ ပြည်သူပြည်သား အချင်းချင်းလည်း တဦးအပေါ်တဦး ကြည်ကြည်လင်လင် ဖြစ်စေချင်ကြောင်း၊ အိမ်နီးချင်း နိုင်ငံအချင်းချင်း နားလည်မှုရှိစွာဖြင့် သင့်တင့်မှုရှိလျှင် အကောင်းဆုံးဖြစ်ကြောင်း သူက ဆိုသည်။
ဒေါ်အောင်ဆန်းစုကြည်က ယခုအချိန်တွင် ခရီးထွက်ရန်မည့်အစီအစဉ် တစုံတရာမရှိသေးကြောင်းလည်း ပြောသည်။
နော်ဝေးနိုင်ငံ ဒုတိယ နိုင်ငံခြားရေးဝန်ကြီး လာရောက်သည့်ခရီးစဉ်အတွင်း ပြည်သူ့လွှတ်တော် ဥက္ကဋ္ဌ သူရ ဦးရွှေမန်းနှင့် တွေ့ဆုံစဉ် ဦးရွှေမန်းက နိုင်ငံရေးအကျဉ်းသားများအား မကြာမီ လွှတ်ပေးတော့မည်ဟု ပြောဆိုသွားသည်။
Read more »
Posted by burnmwatchinternational at 9:40 AM 0 comments
« Prev Post Next Post » Home
B.C.N. Statement on Current CFOB Crisis
B.C.N. Statement on Current CFOB Crisis
Peaceful Demonstration for Peace in Burma ( Rakhine )
Peaceful Demonstration for Peace in Burma ( Rakhine )
Burmese Canadian Protest in Toronto
Burmese Canadian Protest in Toronto
NLD by Elections Manifesto p1
ဗိုလ်ချုပ်အောင်ဆန်းသီချင်း
Welcome Canada 88GC
Interview with Dr. Khin Saw Win Birth Restrictions for Bengali)
မင်းကိုနိုင်
DAW Aung San Suu Kyi Nehru Lecture (14-Nov-2012)
Min Ko Naing 50 Anniversary
Myanmar Calendar
Myanmar Calendar
Popular post
Phyo Phyo Aung @ Hnin Pwint Wai
Phyo Phyo Aung @ Hnin Pwint Wai, a leader of the All Burma Federation of Students Union (ABFSU), is serving a 4 years sentence in Moulmein p...
‘၀ါဒဖြန်ချီ့ခြင်း
ယနေ့ ‘၀ါဒဖြန့်ခြင်း’ ဆိုတဲ့စကားလုံးကို မုသာဝါဒ လိမ်ညာမှုတွေ ဖြန့်ဖြူးလိုတဲ့ အခါမှာ မကြာခဏ အသုံးပြုတတ်ကြ ပါတယ်။ သို့သော် အဲဒီ ၀ါဒဖြန့်ခြင်း...
ကျောင်းတွေမှာ ပြည်သူ့နီတိ သင်ကြားရေး
“ပညာရေးဆိုတာ ဧကရာဇ်ကြီးဖြစ်ဖို့၊ တရားသူကြီး  ဖြစ်ဖို့ မဟုတ်ပါ။ ပြည်သူပြည်သားကောင်း ဖြစ်အောင်လေ့ ကျင့်ပေးခြင်း” ပါတဲ့။ အတွေးအခေါ်ပညာရှင်ကြီး“...
မြန်မာစာကို ချောင်ထိုးပစ်မှာလား
ယနေ့ မြန်မာကလေးတွေ၊ အရွယ် အသင့်တင့် ရောက်နေတဲ့ မြန်မာ ကျောင်းသားလေးတွေရဲ့ မြန်မာ စာ အရေးအဖတ် ဘယ်လိုများ ရှိမလဲလို့ စောင်းငဲ့ ကြည့်မိသူ တိ...
နိုင်ငံတကာ သံတမန်ရေး ထိုးစစ်နှင့် တတိယ အင်အားစု
ကုလသမဂ္ဂ အထွေထွေ အတွင်းရေးမှူးချုပ်ဟောင်း ဦးသန့်ရဲ့မြေး ဒေါက်တာ သန့်မြင့်ဦး ရေးသားခဲ့တဲ့ နအဖ အစိုးရဲ့ ရွေးကောက်ပွဲနဲ့ လွှတ်တော် အကြောင်းကို...
ပိတောက်ရွှေဝါ
ပိတောက်ရွှေဝါ လတန်ခူးပေမို့၊အလှထူးပါဘိ၊ မြမြဖူးရယ်တဲ့ ခိုင်ရွှေဝါ။ တကယ်တမ်းသာဖြင့်၊ ဘယ်ပန်းတော် စံမတူဘူ့၊ နန္ဒမူ ဖန်ကူထိပ်မှာလ၊ ပစ္စေကာချေ...
မြန်မာနိုင်ငံအမျိုးသမီးများနိုင်ငံရေးပါဝင်မှုကခန်းကဏ္ဍ
မြန်မာနိုင်ငံအမျိုးသမီးများနှင့်နိုင်ငံရေးပါဝင်မှုအခန်းကဏ္ဍ မြန်မာနိုင်ငံရဲ့ခေတ်သမိုင်းအဆက်ဆက်ကိုပြန်လည်သုံးသတ်ပြီးအမျိုးသမီးများရဲ့စွမ်းဆောင...
မြန်မာများ မျက်နှာပွင့် ဘ၀အခြေတင့်မည့် ဒေါ်အောင်ဆန်းစုကြည်၏ ဥရောပခရီး
http://www.naytthit.net အမျိုးသား ဒီမိုကရေစီ အဖွဲ့ချုပ် ဥက္ကဋ္ဌ ဒေါ်အောင်ဆန်းစုကြည်၏ ဥရောပ (၅) နိုင်ငံ ခရီးစဉ်ကို သံရေး တမန်ရေး၊ နိုင်ငံ တကာနှင...
စစ်မှန်တဲ့ဒီမိုကရေစီနိုင်ငံပေါ်ထွန်းလာရေးအတွက်မြန်မာပြည်သူတရပ်လုံးနှင့်အတူစည်းကမ်းရှိစွာ၊တာဝန်သိစွာ၊ညီညွတ်စွာပူးပေါင်းဆောင်ရွက်ကြပါစို့
မင်္ဂလာပါကနေဒါရောက်မြန်မာမိတ်ဆွေများခင်ဗျား  ယနေမြန်မာ့ဒီမိုကရေစီရေးလှုပ်ရှားများကိုမြန်မာပြည်ဖွားများအားလုံးမျက်ခြေမပြတ်သိရှိဖို့အရေး...
သတင်းကွန်ယက်
ဘီဘီစီ (BBC)သတင်းဌါန ဗွီအိုအေ (VOA) သတင်းဌါန လွတ်လပ်တဲ့သတင်းဌါန (RFA) ဒီမိုကရက်တစ်မြန်မာ့အသံ (DVB) မိုးမခ (New) ခေတ်ပြိုင် (New) ဧရာဝတီ (New...
ကျောက်ဆစ်ထွင်းမည့် သမိုင်းသစ်
ရော့ကီးတောင်တန်း ပြာနှမ်းမြမြ
နှင်းစလူးဆွတ် တောင်ထွတ်နေခြည်
တောင်ဝိုင်းလည်လျက်
တောင်ပန်းချီကား ကျောက်သားပန်းပု
ထုဆစ်ထားသည့်နွယ်
ကြွားကြွားဝင့်ဝင့် တင့်တင်တယ်တယ်
ဖွယ်ဖွယ်ရာရာ စခန်းသာ။
နှင့်မွေ့ရာထု နုနုရွရွ
ဖြူလွစက်စက် မြက်ခြောက်တပိုင်း
သစ်တောရိုင်းနှင့်
တံတိုင်းပမာ တောင်ပြာပြာတို့
လှပါဘိခြင်း၊ လှဘိခြင်း။
တောင်ခြေရင်းမှာ စီးဆင်းသောမြစ်
ရေခဲဖြစ်လျက်
မရစ်မခွေ ငြိမ်သက်နေပြီး
မြစ်ရေမြသား မှန်ပြင်အလား။
ကန့်ဆာလဖာ တောင်သာယာတွင်
နေရာစခန်း ရေပူစမ်းနှင့်
လမ်းမြောင်လမ်းတွေး ရေခိုးငွေ့မှာ
ပျော်မွေ့ရေချိုး ကြိတ်ကြိတ်တိုးစဉ်
တောင်မိုးထိပ်ရောက် ကြိုးတန်းဖောက်ပြီး
ကြိုးလျှောက်ရထား လူစီးများဝေ
သွားကာပြန်ကာ ဂွန်ဒိုလာတဲ့
ဘယ်မှာကြည့်ကြည့် တောင်အပြည့်ဖို့
ကြည့်လေတိုင်းလှ ရင်မောရခဲ့။
ရွှင်ပျံအားသစ် မအဲလစ်တို့
အချစ်ဆုံးတွဲ သတ္တိခဲ့မို့
ခိုင်မြဲကျောက်တောင် သက်သေဆောင်၍
အောင်ရမည်ဇွဲ တို့တိုက်ပွဲကို
ရဲရဲရလှမ်းရန် အဓိဌါန်ဖြင့်
မိုးယံတို့ချီ တက်ခဲ့ပြီလေ။
လွတ်လပ်ရေးနေ့ အတွေ့ကြုံသစ်
စိတ်ဓါတ်သစ်နှင့် ကျောက်ဆစ်တွင်းထု
သမိုင်းပြုမည့်
လူထုအရေးတော်ပုံ ယုံကြည်ချက်။
(၂၀၀၂ ဇန္န၀ါရီလ ၅-ရက်)
Test Footer 2
GG Invitation November 29 2010
အသံလွင့်ဌါနများ
အလည်လာသူများ
Blog Archive
►  2015 (5)
►  August (1)
►  2014 (7)
►  August (1)
►  July (2)
►  April (3)
►  January (1)
►  2013 (23)
►  December (4)
►  November (1)
►  October (6)
►  September (1)
►  July (2)
►  June (3)
►  April (3)
►  March (1)
►  January (1)
►  2012 (32)
►  November (1)
►  October (7)
►  August (1)
►  July (2)
►  June (3)
►  April (4)
►  March (3)
►  February (4)
►  January (5)
▼  2011 (41)
►  December (1)
►  November (1)
▼  October (6)
Bithday present for Ko MIn Ko Naing
ကလေးမြို့ ကြေညာစာတမ်း ဆက်လက် ရပ်ခံသွားမည်
ယုံကြည်ချက်အတိုင်း ဆက်လျှောက်ရန် ဒေါ်စုတိုက်တွန်း
လွတ်ငြိမ်းချမ်းသာခွင့်ကို မခံစားရသေးတဲ့ နိုင်ငံရေး...
ဒီကနေ့ မော်လမြိုင်ထောင်က လွတ်မြောက်လာတဲ့ နိုင်ငံရေ...
NLD မှတ်ပုံတင်ရေး မဆုံးဖြတ်ရသေးဟု ဒေါ်အောင်ဆန်းစုကြ...
►  September (4)
►  August (2)
►  July (5)
►  June (3)
►  April (4)
►  March (1)
►  February (7)
►  January (5)
►  2010 (24)
►  December (7)
►  November (12)
►  October (5)
ဝါဒဖြန့်ချိရေး (3)
BWI -အကြောင်း (1)
သတင်းကွန်ယက် (1)
သိုမှီးရာ (10)
အမှတ်တရ (8)
ဆောင်းပါး (7)
ကြေညာချက် (3)
Support : Creating Website | Johny Template | Mas Template
Copyright © 2011. အပြည်ပြည်ဆိုင်ရာမြန်မာနိုင်ငံစောင့်ကြည့်ရေးအဖွဲ့ - All Rights Reserved
Template Created by Creating Website Published by Mas Template
Proudly powered by Blogger